У рамках працэса, які праводзіць Візавая і іміграцыйная служба Вялікабрытаніі, паўнамоцтвы візавага аддзела ў Мінску па прыняцці рашэнняў па выдачы віз жыхарам Беларусі будуць перададзены буйному рэгіянальнаму цэнтру пасольства Вялікабрытаніі ў Маскве. З гэтай прычыны візавы аддзел пасольства ў Мінску будзе зачынены, і з сакавіка-красавіка 2014 года пачне працаваць Цэнтр па прыёме заявак пад кіраўніцтвам аднаго з камерцыйных партнёраў Візавай і іміграцыйнай службай Вялікабрытаніі, які будзе прымаць заяўкі на брытанскую візу ад жыхароў Беларусі ў Мінску. Мы праводзім кансультацыі з беларускімі ўладамі па гэтым пытанні. Больш падрабязная інфармацыя будзе вядома ў пачатку наступнага года.